Potrivit acestuia, comunitatea de intelligence se luptă în acest moment cu multe întrebări legate de regimul de la Phenian și încearcă să monitorizeze modul în care jucătorii majori din regiune răspund la provocările regimului lui Kim Jong Un, pentru a detecta cât de departe este gata dictatorul să împingă lucrurile.  Totuși, șansele ca liderul de la Phenian să înceapă un război cu SUA sau aliații săi, precum Coreea de Sud, rămân mici, asta pentru că cel mai probabil o astfel de evoluție a evenimentelor ar culmina cu propria sa distrugere, spun oficialii CIA, cu toate că aceștia anticipează că tensiunile internaționale vor continua, ridicând riscul mișcărilor greșite de ambele părți.